
Проект
ТАРИФА
за таксите, които се събират от Центъра за оценка на риска по хранителната верига

Раздел I
Такси за извършване на оценка на риска по хранителната верига

Чл. 1. (1) За извършване на научна оценка по чл. 4, ал. 1 от Закона за Центъра по оценка на риска по хранителната верига се заплаща такса 1 431,62 евро. 
(2) За извършване на научна оценка по ал. 1 в срок до 3 работни дни се заплаща такса в двоен размер. 

Раздел IІ
Такси за извършване на дейности по одобряване, подновяване и преразглеждане на одобрението на активни вещества, антидоти и синергисти

Чл. 2. (1) За извършване на дейности по одобряване на активно вещество, антидот и синергист съгласно чл. 7 – 11 от Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (ОВ, L 309/1 от 24 ноември 2009 г.), наричан по-нататък „Регламент (ЕО) № 1107/2009”, когато Република България е докладчик, се заплаща такса, както следва:
1. за допустимост на заявлението, за всяка област на оценка – 766,94 евро; 
2. за извършване на оценка с доклад за оценка, за всяка област на оценка – 
20 543,71 евро; 
3. за извършване на оценка на потвърждаваща информация, посочена в чл. 6, буква „е“ от Регламент (ЕО) № 1107/2009 – 7 055,83 евро.
(2) За извършване на дейности по подновяване на одобрението на активно вещество, антидот и синергист съгласно чл. 14 – 21 от Регламент (ЕО) № 1107/2009, когато Република България е докладчик, се заплаща такса, както следва: 
1. за допустимост на заявлението – за всяка област на оценка 766,94 евро; 
2. за извършване на оценка с доклад за оценка – за всяка област на оценка 20 543,71 евро; 
3. за извършване на оценка на потвърждаваща информация, посочена в чл. 6, буква „е“ от Регламент (ЕО) № 1107/2009 – 7 055,83 евро. 
(3) За извършване на дейностите по одобряване и подновяване на одобрението на активно вещество, антидот и синергист по ал. 1 и 2, когато Република България е съдокладчик, се заплаща такса, както следва:
1. за извършване на оценка с доклад за оценка – за всяка област на оценка 20 543,71 евро;
2. за извършване на преглед на доклад за оценка, изготвен от държавата членка докладчик, и представяне на коментари по доклада – за всяка област на оценка 
8 998,74 евро.

Чл. 3. За извършване на оценка на идентичност или еквивалентност на източник на производство на активно вещество, антидот и синергист съгласно чл. 38 от Регламент (EO) № 1107/2009 или при промяна на производствения процес се заплаща такса за всеки източник 5 624,21 евро.

Чл. 4. За извършване на оценка с доклад за оценка при промяна на максимално допустима граница на остатъчно вещество (одобрено активно вещество) се заплаща такса 8 691,96 евро.

Раздел IІІ
Такси за извършване на оценка на продукти за растителна защита

Чл. 5. (1) За извършване на оценка с доклад за оценка за разрешаване и изменение на разрешение за пускането на пазара и употребата на продукт за растителна защита (ПРЗ) съгласно чл. 33 – 39 от Регламент (ЕО) № 1107/2009 се заплаща такса, както следва:  
1. когато Република България е държавата членка, разглеждаща заявлението – за всяка област на оценка 10 737,13 евро; 
2. когато Република България е заинтересована държава членка – за всяка област на оценка 869,20 евро. 
(2) Когато ПРЗ по ал. 1 е заявен като идентичен с разрешен ПРЗ по спецификация и съдържание на активни вещества, антидоти и синергисти, вид на формулация и съдържание на същите или еквивалентни коформуланти, таксата е 1 257,78 евро. 
(3) Когато при извършването на оценката с доклад за оценка по ал. 1 и 2 се прави сравнителна оценка по чл. 50 от Регламент (ЕО) № 1107/2009, към таксата по ал. 1, т. 1 и 2 и ал. 2 се заплаща такса 2 147,43 евро. 

Чл. 6. (1) За извършване на оценка с доклад за оценка за разрешаване пускането на пазара и употребата на ПРЗ, разрешен в друга държава членка, чрез взаимно признаване на разрешения съгласно чл. 40, параграф 1, букви „а“ и „в“, чл. 41 и 42 от Регламент (ЕО)  № 1107/2009 се заплаща такса за всяка област на оценка 869,20  евро. 
(2) За извършване на оценка с доклад за оценка за разрешаване пускането на пазара и употребата на ПРЗ, разрешен в друга държава членка, чрез взаимно признаване на разрешения съгласно чл. 40, параграф 1, буква „б“, чл. 41 и 42 от Регламент (ЕО) № 1107/2009 се заплаща такса за всяка област на оценка 1 738,39 евро. 
(3) Когато при извършването на оценката с доклад за оценка по  ал. 1 се прави сравнителна оценка по чл. 50 от Регламент (ЕО)  № 1107/2009, към таксата по ал. 1 се заплаща такса 2 147,43 евро. 

Чл. 7. За извършване на оценка с доклад за оценка за разрешаване пускането на пазара и употребата на ПРЗ с нисък риск съгласно чл. 47 от Регламент (ЕО) № 1107/2009 се заплаща такса 6 800,18 евро. 

Чл. 8. За извършване на оценка с доклад за оценка за разрешаване пускането на пазара и употребата на ПРЗ за паралелна търговия съгласно чл. 52 от Регламент (ЕО) 
№ 1107/2009 се заплаща такса 1 278,23 евро. 

Чл. 9. (1) За извършване на оценка с доклад за оценка за подновяване на разрешение за пускане на пазара и употреба на ПРЗ съгласно чл. 43 от Регламент (ЕО) № 1107/2009 се заплаща такса, както следва:
1. когато Република България е държавата членка, разглеждаща заявлението – за всяка област на оценка 6 135,50 евро; 
2. когато Република България е заинтересована държава членка – за всяка област на оценка 869,20 евро.
(2) Когато при извършването на оценката с доклад за оценка по ал. 1 се прави сравнителна оценка по чл. 50 от Регламент (ЕО) № 1107/2009, към таксата по ал. 1, т. 1 и 2 се заплаща такса 2 147,43 евро. 

Чл. 10. За извършване на оценка с доклад за оценка за изменение на разрешение за пускане на пазара и употреба на ПРЗ съгласно чл. 45 от Регламент (ЕО) № 1107/2009 се заплаща такса 869,20 евро. 

Допълнителна разпоредба

§ 1. По смисъла на тарифата „Област на оценка“ е всеки обхват на оценка, посочен в чл. 9, ал. 1, т. 1 – 6 от Закона за Центъра за оценка на риска по хранителната верига.

Заключителна разпоредба

[bookmark: _GoBack]§ 2. Тарифата се приема на основание Закона за въвеждане на еврото в Република България (обн., ДВ, бр. 70 от 2024 г.; изм. и доп., бр. 25 от 2025 г.).

